rejauldu/bengali-wikipedia huggingface dataset:
রবীন্দ্রনাথ তিওয়ারি উত্তরপ্রদেশের ফৈজাবাদের একজন রাজনীতিবিদ। তিনি কাথেরি বিধানসভা কেন্দ্র থেকে নির্বাচিত হন। তিনি মুলায়ম সিং যাদব মুখ্যমন্ত্রী থাকাকালীন উত্তরপ্রদেশ সরকারের মন্ত্রিসভার মন্ত্রী ছিলেন।   তথ্যসূত্র   বিষয়শ্রেণী:উত্তরপ্রদেশ বিধানসভার সদস্য ১৯৭৭-১৯৮০ বিষয়শ্রেণী:জন্মের বছর অনুপস্থিত বিষয়শ্রেণী:মৃত্যুর সাল অনুপস্থিত বিষয়শ্রেণী:উত্তরপ্রদেশ বিধানসভার সদস্য ১৯৮৫-১৯৮৯ বিষয়শ্রেণী:উত্তরপ্রদেশ বিধানসভার সদস্য ১৯৮৯-১৯৯১ বিষয়শ্রেণী:জনতা পার্টির রাজনীতিবিদ বিষয়শ্রেণী:জনতা দলের রাজনীতিবিদ বিষয়শ্রেণী:অযোধ্যা জেলার ব্যক্তি
থাম্ব| ফ্রেঞ্চ বিচ, করাচির একটি দৃশ্য করাচির ফ্রেঞ্চ সৈকত হকস বে এবং প্যারাডাইস পয়েন্টের মাঝখানে অবস্থিত, এটি একটি ছোট মাছ ধরার গ্রাম, যা করাচির অভিজাতদের দ্বারা  এবং স্থানীয়দের কাছে হাজী ইসমাঈল গথ নামে পরিচিত। একটি সীমানা প্রাচীর দ্বারা বেষ্টিত, এটি গ্রামবাসীদের দ্বারা নির্মিত ৯৫ টি কুঁড়েঘর ভাড়া দেয়। গ্রামে প্রবাহমান পানি নেই, কিন্তু বিদ্যুৎ আছে। এর পাথুরে সৈকত এবং স্বচ্ছ পানি স্নোরকেলিং এবং স্কুবা ডাইভিং ও বর্ষা মৌসুমে সার্ফিংয়ের জন্য আদর্শ। দর্শনার্থীদের খাদ্য ও পানীয় সামগ্রীর পাশাপাশি তাদের নিজস্ব সরঞ্জাম আনতে হবে।   তথ্যসূত্র    সমুদ্রসৈকতে গরু সংগ্রহ করা - রিভিউ ডন (অনুচ্ছেদ 11 দেখুন)  বিষয়শ্রেণী:পাকিস্তানের সার্ফিং স্থান বিষয়শ্রেণী:করাচির সমুদ্র সৈকত
ভাঙ্গা-কুয়াকাটা লাইন বাংলাদেশ সরকার কর্তৃক গৃহীত একটি উন্নয়ন প্রকল্প যা ফরিদপুরের ভাঙ্গা জংশন থেকে পটুয়াখালীর কুয়াকাটার মধ্যে রেলসংযোগ স্থাপন করবে। এই রেলপথের মাধ্যমে প্রথমবারের মতো বরিশাল বিভাগ রেল নেটওয়ার্কের আওতায় আসবে।  ইতিহাস পদ্মা সেতু রেল সংযোগ প্রকল্পের মাধ্যমে রেলওয়ে নেটওয়ার্কের আওতায় বাংলাদেশের দক্ষিণ এবং দক্ষিণ পশ্চিমাঞ্চলকে আনার সিদ্ধান্ত নেওয়া হয়। প্রথম ধাপে ঢাকার কমলাপুর থেকে দক্ষিণ-পশ্চিমাঞ্চলের জেলা যশোর পর্যন্ত ১৭২ কিলোমিটার বিস্তৃত একটি ব্রডগেজ রেলপথ নির্মাণ করার উদ্যোগ নেওয়া হয়। এরই ধারাবাহিকতায় ২০১৬ সালের ৯ অক্টোবর ফরিদপুরের ভাঙ্গা জংশন রেলওয়ে স্টেশন থেকে পায়রা সমুদ্রবন্দর পর্যন্ত আরেকটি রেলপথ তৈরির অনুমোদন দেওয়া হয়। পরবর্তীতে রেলপথটিকে পায়রা থেকে কুয়াকাটা পর্যন্ত সম্প্রসারণের উদ্যোগ গ্রহণ করা হয়। সর্বশেষ তথ্যানুযায়ী ২০২২ সাল থেকে ভাঙ্গা থেকে পায়রা বন্দর পর্যন্ত রেলপথ নির্মাণের কাজ শুরু হবে, যা ২০৩০ সালে সমাপ্ত হওয়ার কথা রয়েছে।  রেলপথটি ২০২৫ সাল নাগাদ চালু হওয়ার কথা থাকলেও পরবর্তীতে তা বাড়িয়ে ২০৩০ সাল করা হয়। বিশদ নকশা প্রণয়নসহ সম্ভাব্যতা সমীক্ষা প্রস্তাব ২০১৬ সালের ৯ অক্টোবর পরিকল্পনামন্ত্রী কর্তৃক অনুমোদন পায়। পরামর্শক প্রতিষ্ঠানের সঙ্গে ২০১৮ সালের ১৯ জুন তারিখে চুক্তি স্বাক্ষরিত হয়েছে। বর্তমানে মাঠপর্যায়ে সমীক্ষা চলছে। প্রকল্পের বাস্তবায়ন অগ্রগতি ৪০ শতাংশ।  স্টেশনসমূহ ডিসেম্বর ২০২১ এ পাওয়া সর্বশেষ তথ্যানুযায়ী এই পথে ১৯টি রেলস্টেশন তৈরি হওয়ার কথা রয়েছে। এর মধ্যে সম্ভাব্য কয়েকটি হলো:   ভাঙ্গা জংশন রেলওয়ে স্টেশন,   বড়ইতলা রেলওয়ে স্টেশন  টেকেরহাট রেলওয়ে স্টেশন  মাদারীপুর রেলওয়ে স্টেশন   কালকিনি রেলওয়ে স্টেশন  গৌরনদী রেলওয়ে স্টেশন উজিরপুর রেলওয়ে স্টেশন  বরিশাল বিমানবন্দর রেলওয়ে স্টেশন   বরিশাল রেলওয়ে স্টেশন   দপদপিয়া রেলওয়ে স্টেশন  বাকেরগঞ্জ রেলওয়ে স্টেশন   বদরপুর রেলওয়ে স্টেশন  পটুয়াখালী রেলওয়ে স্টেশন   কুকুয়া রেলওয়ে স্টেশন  আমতলী রেলওয়ে স্টেশন   পায়রা সমুদ্রবন্দর রেলওয়ে স্টেশন  পায়রা সমুদ্রবন্দর ইয়ার্ড রেলওয়ে স্টেশন  লেমুপাড়া রেলওয়ে স্টেশন  কুয়াকাটা রেলওয়ে স্টেশন  আরও দেখুন ঢাকা-যশোর রেলপথ   তথ্যসূত্র   বিষয়শ্রেণী:বাংলাদেশের রেলপথ বিষয়শ্রেণী:বাংলাদেশের ৫ ফুট ৬ ইঞ্চি গেজ রেলপথ বিষয়শ্রেণী:বাংলাদেশের ডুয়েলগেজ রেলপথ বিষয়শ্রেণী:পদ্মা সেতু বিষয়শ্রেণী:বাংলাদেশে প্রস্তাবিত রেলপথ বিষয়শ্রেণী:কুয়াকাটা বিষয়শ্রেণী:পটুয়াখালী জেলার পরিবহনব্যবস্থা
নারায়ণপাল কম্বোজ পাল রাজবংশের দ্বিতীয় রাজা ছিলেন।   পরিচয়  ১৯৩১ খ্রিষ্টাব্দে আবিষ্কৃতEpigraphia Indica, XXII, 1933-34, pp 150-158, Dr N. G. Majumdar ইর্দা তাম্রশাসনে নারায়ণপালের বর্ণনা রয়েছে। এই তাম্রশাসন থেকে জানা যায় যে তিনি কম্বোজ পাল রাজবংশের প্রতিষ্ঠাতা রাজ্যপালের জ্যেষ্ঠ পুত্র ছিলেন।K. S. Dardi, Ancient Kamboja, People and the Country, 1981Dr R. K. Mukerjee; Ancient India, 1956S Kirpal Singh, The Kambojas Through the Ages, 2005   তথ্যসূত্র   বিষয়শ্রেণী:কম্বোজ পাল রাজবংশ বিষয়শ্রেণী:বাংলার শাসক
অজয় কর (২৭ মার্চ ১৯১৪ - ২৫ জানুয়ারি ১৯৮৫) একজন ভারতীয় চিত্র পরিচালক। ১৯৪৯ থেকে ১৯৬১ সাল পর্যন্ত তিনি ২৬টি চলচ্চিত্র নির্মাণ করেন। ১৯৬১ সালে নির্মিত সপ্তপদী ৩য় মস্কো আন্তর্জাতিক চলচ্চিত্র উৎসব এ প্রদর্শিত হয়। তার পরিচালিত সাত পাকে বাধা চলচ্চিত্র অভিনয় করে সুচিত্রা সেন বিদেশে পু্রস্কার পান। প্রথমে সব্যসাচী ছদ্মনামে সিনেমা পরিচালনা করতেন তিনি। সব্যসাচী নামে করেন ‘অনন্যা’, ‘বামুনের মেয়ে’, ‘মেজদিদি’। তার পর চলে যান দক্ষিণ ভারতে, সিনেমাটোগ্রাফারের কাজ করতে। অজয় কর নামে তার পরিচালিত প্রথম ছবি ‘জিঘাংসা।   নির্বাচিত চলচ্চিত্র   পল্লিতরু (১৯৫২)  শ্যামলী (১৯৫৬)  হারানো সুর (১৯৫৭)  সপ্তপদী (১৯৬১)  পরিণীতা (১৯৬৯)  সাত পাকে বাঁধা (১৯৬৩)  তথ্যসূত্র    বহিঃসংযোগ     বিষয়শ্রেণী:ভারতীয় চলচ্চিত্র পরিচালক বিষয়শ্রেণী:কলকাতার চলচ্চিত্র পরিচালক বিষয়শ্রেণী:১৯১৪-এ জন্ম বিষয়শ্রেণী:১৯৮৫-এ মৃত্যু বিষয়শ্রেণী:২০শ শতাব্দীর ভারতীয় চলচ্চিত্র পরিচালক বিষয়শ্রেণী:বাঙালি চলচ্চিত্র পরিচালক
১৯নং ওয়ার্ড বাংলাদেশের সিলেট সিটি কর্পোরেশনের আওতাধীন একটি ওয়ার্ড।   আয়তন  সিলেট সিটি কর্পোরেশনের ১৯নং ওয়ার্ডের আয়তন ০.৯১ বর্গ কিলোমিটার।   জনসংখ্যা  ২০১১ সালের আদমশুমারি অনুযায়ী ১৯নং ওয়ার্ডের জনসংখ্যা ১৬,০০২ জন। এর মধ্যে পুরুষ ৮,২৯৫ জন এবং মহিলা ৭,৭০৭ জন। মোট পরিবার ৩,৫৩৯টি।   অবস্থান ও সীমানা    প্রশাসনিক কাঠামো  সিলেট সিটি কর্পোরেশনের আওতাধীন ১৯নং ওয়ার্ডের প্রশাসনিক কার্যক্রম শাহপরাণ থানার আওতাধীন এবং এটি জাতীয় সংসদের ২২৯নং নির্বাচনী এলাকা সিলেট-১ এর অংশ।   শিক্ষা  ২০১১ সালের আদমশুমারি অনুযায়ী ১৯নং ওয়ার্ডের উপজেলার সাক্ষরতার হার ৭০.৩%।   আরও দেখুন   শাহপরাণ থানা  সিলেট সিটি কর্পোরেশন  সিলেট জেলা   তথ্যসূত্র    বহিঃসংযোগ   বিষয়শ্রেণী:সিলেট সিটি কর্পোরেশনের ওয়ার্ড
লুইজ ফিলিপি স্কলারি, কমআইএইচ (, ), ) (জন্ম: ৯ নভেম্বর, ১৯৪৮) ২০০২ সালের বিশ্বকাপ ফুটবল জয়ী ব্রাজিল দলের ম্যানেজার ছিলেন। পরবর্তীতে ১২ জুলাই, ২০০৩ থেকে ৩০ জুন, ২০০৮ সাল পর্যন্ত তিনি পর্তুগাল জাতীয় ফুটবল দলের কোচের দায়িত্বে ছিলেন।  তিনি পুনরায় ২০১২ সাল থেকে সাবেক কোচ মানো মেনেজেসের পরিবর্তে ব্রাজিল দলের ম্যানেজারের দায়িত্ব পালন করছেন। ব্রাজিলে তাকে ফেলিপাও এবং আন্তর্জাতিক পর্যায়ে বিগ ফিল নামে ডাকা হয়।   কোচিং কর্মজীবন   জাতীয় দল   কুয়েত  ১৯৯০ সালে স্কলারি কুয়েত জাতীয় ফুটবল দলকে কোচিং করাতে শুরু করেন। সে বছর গালফ নেশনস কাপ এর ফাইনালে কাতারকে পরাজিত করে কুয়েত চ্যাম্পিয়ন হয়। কিন্তু কিছুদিনের মধ্যেই ইরাক কুয়েত দখল করে নেয়ায় তাকে কুয়েত ছেড়ে যেতে হয়।   ব্রাজিল  ২০০১ সালের জুন মাসে স্কলারি তার স্বদেশ ব্রাজিলের দায়িত্ব পান। বাছাই পর্বের মাত্র পাঁচটি ম্যাচ হাতে রেখে সেসময় বিশ্বকাপে যোগ্যতা অর্জন নিয়ে ব্রাজিল বিরাট সংশয়ে ছিল। দায়িত্ব নেয়ার পর প্রথম ম্যাচেই ব্রাজিল উরুগুয়ের কাছে ০-১ গোলে হেরে গেলে সংকট আরও ঘনীভূত হয়। তবে শেষ পর্যন্ত তিনি ব্রাজিলকে মূলপর্বে উত্তীর্ণ করতে সমর্থ হন।  বিশ্বকাপের জন্য চূড়ান্ত দল ঘোষণা করার আগে প্রবল জনমত উপেক্ষা করে তিনি বর্ষীয়ান স্ট্রাইকার রোমারিওকে দলে নিতে অস্বীকৃতি জানান। এমনকি রোমারিও নিজেও কান্নাজড়ানো কণ্ঠে আবেদন জানালে স্কলারি তা নাকচ করে দেন। বিশ্বকাপ শুরুর আগে ব্রাজিলকে তুলনামূলকভাবে দুর্বল দল হিসেবেই বিবেচনা করা হচ্ছিল। কিন্তু একে-একে তুরস্ক, চীন, কোস্টারিকা, বেলজিয়াম, ইংল্যান্ড এবং সেমিফাইনালে আবার তুরস্কের বিরুদ্ধে জয় ব্রাজিলকে ফাইনালে পৌঁছে দেয়। ফাইনালে রোনালদোর জোড়া গোলে ব্রাজিল জার্মানিকে পরাজিত করে পঞ্চমবারের মত বিশ্বকাপ শিরোপো নিজেদের করে নেয়। ২০০২ সালের শেষে ব্রাজিলের ম্যানেজার হিসেবে স্কলারি পদত্যাগ করেন।   তথ্যসূত্র    বহিঃসংযোগ     Transfermarkt Profile  বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:ব্রাজিল জাতীয় ফুটবল দলের ম্যানেজার বিষয়শ্রেণী:ফিফা বিশ্বকাপ বিজয়ী ম্যানেজার বিষয়শ্রেণী:প্রিমিয়ার লিগের ম্যানেজার বিষয়শ্রেণী:ব্রাজিলীয় ফুটবল ম্যানেজার বিষয়শ্রেণী:এস্পোর্তে ক্লাব জুভেনটুডের খেলোয়াড় বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইতালীয় বংশোদ্ভূত ব্রাজিলীয় ব্যক্তি বিষয়শ্রেণী:রিও গ্রান্দে দে সুলের ব্যক্তি বিষয়শ্রেণী:ব্রাজিলীয় রোমান ক্যাথলিক বিষয়শ্রেণী:কাম্পেওনাতো ব্রাজিলেইরো সেরিয়ে এ-এর ম্যানেজার বিষয়শ্রেণী:কাম্পেওনাতো ব্রাজিলেইরো সেরিয়ে বি-এর খেলোয়াড় বিষয়শ্রেণী:২০১৪ ফিফা বিশ্বকাপের ম্যানেজার বিষয়শ্রেণী:পর্তুগালে ব্রাজিলীয় প্রবাসী ক্রীড়াবিদ বিষয়শ্রেণী:ইংল্যান্ডে ব্রাজিলীয় প্রবাসী ক্রীড়াবিদ বিষয়শ্রেণী:চীনে ব্রাজিলীয় প্রবাসী ক্রীড়াবিদ বিষয়শ্রেণী:চেলসি ফুটবল ক্লাবের ম্যানেজার বিষয়শ্রেণী:ব্রাজিলীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড়
ইসমাইল ফারুক চৌধুরী অবসপ্রাপ্ত মেজর জেনারেল (জন্ম: ২৫ জুলাই ১৯৫৩) বাংলাদেশ সেনাবাহিনীর সাবেক চিফ ইঞ্জিনিয়ার।   প্রাথমিক ও শিক্ষা জীবন  মেজর জেনারেল ইসমাইল ফারুক চৌধুরী ২৫ জুলাই ১৯৫৩ সালে পাকিস্তান অধিরাজ্য পূর্ব বাংলার মৌলভীবাজার জেলায় (বর্তমান বাংলাদেশের সিলেট বিভাগে) জন্মগ্রহণ করেন। ১৯৭০ সালে তিনি ঢাকা কলেজ থেকে এইচএসসি পরীক্ষায় উত্তীর্ণ হন। বাংলাদেশ সেনাবাহিনীতে চাকরি কালে বাংলাদেশ প্রকৌশল বিশ্ববিদ্যালয় থেকে সিভিল ইঞ্জিনিয়ারিং বিষয়ে ব্যাচেলর'স এন্ড মাস্টার'স ডিগ্রী অর্জন করেন।   কর্মজীবন  ইসমাইল ফারুক চৌধুরী ২৫ ডিসেম্বর ১৯৭২ সালে বাংলাদেশ সামরিক একাডেমীতে প্রশিক্ষণ সমাপ্তির পর বাংলাদেশ সেনাবাহিনীর ইঞ্জিনিয়ার্স কর্পস কমিশন লাভ করেন। জাতিসংঘের শান্তিরক্ষা বাহিনীর পূর্ব তিমুরের ইউএনটিএইটিতে মার্চ ২০০০ থেকে মার্চ ২০০১ সাল পর্যন্ত প্রকৌশলী ব্যাটালিয়নের অধিনায়ক হিসাবে কর্মরত ছিলেন। তিনি ঢাকায় একটি ইন্ডিপেন্ডেন্ট ইঞ্জিনিয়ার ব্রিগেডের কমান্ডেড ছিলেন। মিরপুর ক্যান্টনমেন্টের মিলিটারি ইনস্টিটিউট অব সায়েন্স এ্যান্ড টেকনোলজির চতুর্থ কমান্ড্যান্ট ছিলেন। ফেব্রুয়ারি ২০০৬ সালে বাংলাদেশ সেনাবাহিনীর চিফ ইঞ্জিনিয়ার (ই-ইন-সি) নিযুক্ত হন। ই-ইন-সি হিসাবে তিনি বাংলাদেশ সশস্ত্র বাহিনীর সামরিক প্রকৌশলী প্রধান ছিলেন। মেজর জেনারেল ইসমাইল ফারুক চৌধুরী ডিফেন্স রিসোর্সে ম্যানেজমেন্ট ইনস্টিটিউটে (ডিআরএমআই) সিনিয়র ইন্টারন্যাশনাল ডিফেন্স ম্যানেজমেন্ট কোর্স (এসআইডিএমসি) -২০০৬ এ অংশগ্রহণকারী। ক্যালিফোর্নিয়ার নেভাল পোস্টগ্রাজুয়েট স্কুল থেকে ডিফেন্স রিসোর্স ম্যানেজমেন্ট ইনস্টিটিউট (ডিআরএমআই) কোর্স সম্পন্ন করেন। ৫৫ বছর বয়সে ২৪ জুলাই ২০০৮ সালে তিনি স্বাভাবিক অবসর গ্রহণ করেন (এলপিআর)। অতঃপর জুন ২০০৯ সালে মিরপুর সিরামিক ওয়ার্কস লিমিটেড এবং খাদিম সিরামিক্স লিমিটেডের নির্বাহী পরিচালক হিসাবে চুক্তিবদ্ধ হন।   তথ্যসূত্র   বিষয়শ্রেণী:বাংলাদেশ সেনাবাহিনীর জেনারেল বিষয়শ্রেণী:বাংলাদেশ প্রকৌশল বিশ্ববিদ্যালয়ের প্রাক্তন শিক্ষার্থী বিষয়শ্রেণী:ঢাকা কলেজের প্রাক্তন শিক্ষার্থী বিষয়শ্রেণী:১৯৫১-এ জন্ম বিষয়শ্রেণী:জীবিত ব্যক্তি বিষয়শ্রেণী:মৌলভীবাজার জেলার ব্যক্তি বিষয়শ্রেণী:বাংলাদেশী প্রকৌশলী বিষয়শ্রেণী:বাংলাদেশ সেনাবাহিনীর প্রধান প্রকৌশলী
কমার্সিয়াল টাইমস, একটি চাইনিজ ভাষার আর্থিক সংবাদপত্র, যা তাইওয়ানে প্রকাশিত হয় এবং চায়না টাইমস মিডিয়া গ্রুপের মালিকানাধীন। এটি বর্তমানে দ্বীপের বৃহত্তম আর্থিক সংবাদপত্র। তাইওয়ানের অবস্থানের কারণে এটি প্রায়শই বৈদ্যুতিন এবং উচ্চ প্রযুক্তির উৎপাদন শিল্প সম্পর্কে ব্রেকিং নিউজের উৎস হয়ে থাকে।    আরো দেখুন   তাইওয়ানের গণমাধ্যম   তথ্যসূত্র    বহিঃসংযোগ   প্রাতিষ্ঠানিক ওয়েবসাইট  বিষয়শ্রেণী:তাইওয়ানের সংবাদপত্র বিষয়শ্রেণী:চীনা ভাষার সংবাদপত্র বিষয়শ্রেণী:চীনা ভাষার লেখা থাকা নিবন্ধ
স্যার উইলিয়াম ও'ব্রায়ান (২৫ জানুয়ারি ১৯২৯ - ১৮ মে ২০২৫) ছিলেন একজন ব্রিটিশ লেবার পার্টির রাজনীতিবিদ।   জীবনের প্রথমার্ধ  ও'ব্রায়ান ইয়র্কশায়ারের ওয়েস্ট রাইডিং- এর ঐতিহাসিক বাজার শহর পন্টেফ্র্যাক্টে জন্মগ্রহণ করেন। তিনি পূর্বে ১৯৪৬ থেকে ১৯৮৩ সাল পর্যন্ত একজন খনি শ্রমিক এবং ১৯৭৩ থেকে ১৯৮৩ সাল পর্যন্ত ওয়েকফিল্ড কাউন্সিলের স্থানীয় কাউন্সিলর ছিলেন।  ১৯৭৩ সালে তিনি ন্যাশনাল ইউনিয়ন অফ মাইনওয়ার্কার্সের ইয়র্কশায়ার অঞ্চলের সেক্রেটারি পদে প্রতিদ্বন্দ্বিতা করে ব্যর্থ হন। তিনি ইয়র্কশায়ার বামপন্থী গোষ্ঠীর ওয়েন ব্রিস্কোর কাছে হেরে যান।  তাকে মধ্যপন্থী গ্লাসহাটন কলিয়ারি থেকে মধ্যপন্থী প্রার্থী হিসেবে বিবেচনা করা হয়েছিল, যেখানে ব্রিস্কো ছিলেন আর্মথর্প কলিয়ারির একজন জঙ্গি।   তিনি ১৯৭৮ সালে লিডস বিশ্ববিদ্যালয় থেকে বিএড ডিগ্রি অর্জন করেন।   সংসদীয় কর্মজীবন  ও'ব্রায়েন ১৯৮৩ সালের সাধারণ নির্বাচনে নরম্যান্টনের সংসদ সদস্য হিসেবে হাউস অফ কমন্সে প্রবেশ করেন এবং ২০০৫ সালের সাধারণ নির্বাচনে অবসর গ্রহণের আগে পর্যন্ত আরও চারটি সাধারণ নির্বাচনে পুনঃনির্বাচিত হন। তিনি পরিবেশ বিষয়ক বিরোধী দলের মুখপাত্র (১৯৮৭-৯২) এবং উত্তর আয়ারল্যান্ডের বিরোধী দলের মুখপাত্র (১৯৯২-৯৪) উভয় পদেই দায়িত্ব পালন করেছিলেন।   ২০১০ সালের ডিসসোল্যুশন অনার্সে তাকে নাইট ব্যাচেলর হিসেবে মনোনীত করা হয়।    ব্যক্তিগত জীবন এবং মৃত্যু  ও'ব্রায়ান জিন স্কোফিল্ডকে বিয়ে করেন এবং তাদের তিন কন্যা সন্তান হয়।  তিনি ২০২৫ সালের ১৮ মে ৯৬ বছর বয়সে মারা যান<ref>{{cite news |last= |first= |date= |title= |url= |work= |location= |access-date=}}</ref>।    গ্রন্থপঞ্জি  প্রিন্স অফ ওয়েলস কোলিয়ারি    তথ্যসূত্র   বহিঃসংযোগ  They Work for You  বিষয়শ্রেণী:নাইটস ব্যাচেলর বিষয়শ্রেণী:যুক্তরাজ্যের সংসদ সদস্য ২০০১-২০০৫ বিষয়শ্রেণী:যুক্তরাজ্যের সংসদ সদস্য ১৯৯৭-২০০১ বিষয়শ্রেণী:যুক্তরাজ্যের সংসদ সদস্য ১৯৯২-১৯৯৭ বিষয়শ্রেণী:যুক্তরাজ্যের সংসদ সদস্য ১৯৮৭-১৯৯২ বিষয়শ্রেণী:যুক্তরাজ্যের সংসদ সদস্য ১৯৮৩-১৯৮৭ বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:২০২৫-এ মৃত্যু বিষয়শ্রেণী:১৯২৯-এ জন্ম বিষয়শ্রেণী:পন্টেফ্র্যাক্টের রাজনীতিবিদ বিষয়শ্রেণী:ওয়েকফিল্ডের কাউন্সিলর
নায়ক হল ভারতে দেখতে পাওয়া একটি হিন্দু বর্ণ। বিনয় কৃষ্ণ গিদওয়ানির মতে, নায়করা হচ্ছে ব্রাহ্মণ। তাদের গোত্র কাশব্য।  জনতত্ত্ব এবং পেশা নায়কেরা মূলত ওড়িশা এবং রাজস্থানে বসবাস করে। এছাড়াও তারা অন্ধ্রপ্রদেশের খাম্মাাম জেলা ও পশ্চিম গোদাবরী জেলা এবং গুজরাতের আহমেদাবাদের কাছে বেশ কয়েকটি গ্রামেও বাস করে। ক্যাথরিন হ্যানসেনের মতে গুজরাতি নায়কদের মূল পেশা ছিল "গান করা, নাচ এবং নাটকে অভিনয় করা"।  ধর্ম বিশ্বাস অগ্রগামী বর্ণের হিন্দুরা প্রায়শই বেশ কয়েকটি দেবতার ভক্ত হয়। বিশেষত, রাজপুত নায়কেরা শিব (ধ্বংসকারী), সূর্য (সূর্যদেব) এবং দুর্গার (মাতৃরূপী দেবী) উপাসনা করে। সুরক্ষার প্রার্থনা করার জন্য তাদের গৃহদেবতাও রয়েছে। তারা দুর্গাকে উৎসর্গ করা একটি উৎসব দশহরা উদ্‌যাপন করে। এই উৎসব চলাকালীন তারা মহিষাসুরের বিরুদ্ধে দেবীর বিজয় উদ্‌যাপন করতে মহিষের বলি দেয়।  বর্তমান পরিস্থিতি নায়ক জাতকে রাজস্থানে তফসিলি জাতি হিসাবে শ্রেণিবদ্ধ করা হয়েছে। পশ্চাদপট উপজাতি কল্যাণ অধিদপ্তর কর্মকর্তাদের একটি দলকে নিযুক্ত করেছিল, তফসিলি মর্যাদার জন্য নায়কদের আবেদনের পরীক্ষা করার জন্য। এই দলটি এই সম্প্রদায়ের সংস্কৃতি, জীবনযাপন, অর্থনৈতিক ও সামাজিক পরিস্থিতি এবং সম্প্রদায়ের নৃতাত্ত্বিক দিকগুলি পরীক্ষা করার পরে, উপসংহারে এসেছিল যে এটি বিসি (এ) বিভাগের অধীনে ভোজনায়ক এবং ভোজ বাল্মিকী বর্ণের মধ্যে পড়ছে। উপজাতি কল্যাণ অধিদপ্তর সেই অনুযায়ী কমিটির অনুসন্ধানের ফলকে বৈধ ঘোষণা করে পরবর্তী পদক্ষেপের নির্দেশ জারি করেছিল। আরও দেখুন  নায়ক রাজবংশ  কেলাডির নায়কেরা  তথ্যসূত্র  বিষয়শ্রেণী:ভারতে হিন্দুধর্ম বিষয়শ্রেণী:ভারতীয় সমাজ বিষয়শ্রেণী:ভারতীয় সংস্কৃতি বিষয়শ্রেণী:অন্ধ্রপ্রদেশের সামাজিক গোষ্ঠী বিষয়শ্রেণী:ভারতীয় জাতি বিষয়শ্রেণী:ভারতীয় জাতিগোষ্ঠী অসম্পূর্ণ বিষয়শ্রেণী:গুজরাতের সামাজিক গোষ্ঠী বিষয়শ্রেণী:হরিয়ানার সামাজিক গোষ্ঠী
নিহিম ডি শিরা মেঘালয়ের একজন ভারতীয় রাজনীতিবিদ এবং ন্যাশনাল পিপলস পার্টির সদস্য। শিরা পূর্ব গারো পাহাড়ের গানসাক আসন থেকে ২০১৪ সালে মেঘালয় বিধানসভার দ্বিতীয় মেয়াদের সদস্য। My netaSitting and previous MLAs from Songsak Assembly Constituency   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:মেঘালয় বিধানসভার নারী সদস্য বিষয়শ্রেণী:২১শ শতাব্দীর ভারতীয় নারী রাজনীতিবিদ বিষয়শ্রেণী:ন্যাশনাল পিপলস পার্টি (ভারত) এর রাজনীতিবিদ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মেঘালয়ের জাতীয়তাবাদী কংগ্রেস পার্টির রাজনীতিবিদ বিষয়শ্রেণী:মেঘালয় বিধানসভার সদস্য ২০০৮-২০১৩ বিষয়শ্রেণী:মেঘালয় বিধানসভার সদস্য ২০১৩-২০১৮
সাংহাই পোর্ট ফুটবল ক্লাব (, ; সাধারণত সাংহাই পোর্ট এফসি এবং পূর্বে সাংহাই এসআইপিজি নামে পরিচিত) হচ্ছে সাংহাই ভিত্তিক একটি চীনা পেশাদার ফুটবল ক্লাব। এই ক্লাবটি বর্তমানে গণপ্রজাতন্ত্রী চীনের শীর্ষ স্তরের ফুটবল লিগ চীনা সুপার লিগে প্রতিযোগিতা করে। এই ক্লাবটি ২০০৫ সালে প্রতিষ্ঠিত হয়েছে। ৩৭,০০০ ধারণক্ষমতাবিশিষ্ট পুডং ফুটবল স্টেডিয়ামে ক্লাবটি তাদের সকল স্বাগতিক ম্যাচ গুলো আয়োজন করে থাকে।  মালিকানা এবং নামকরণের ইতিহাস  বছর  মালিক  ক্লাবের নাম স্পন্সর করা দলের নাম ২০০৫–২০১১  গেনবাও ফুটবল বেসসাংহাই ইস্ট এশিয়া স্পোর্টস অ্যান্ড কালচার সেন্টার কোম্পানি লিমিটেড সাংহাই ইস্ট এশিয়া ফুটবল ক্লাব ২০১২  সাংহাই টেলেস ২০১৩–২০১৪  সাংহাই এসআইপিজি ২০১৫–বর্তমান সাংহাই আন্তর্জাতিক বন্দর গ্রুপ সাংহাই এসআইপিজি ফুটবল ক্লাব (২০১৫–২০২০)সাংহাই পোর্ট ফুটবল ক্লাব (২০২১–বর্তমান)  সম্মাননা  লিগ  চীনা সুপার লিগ  বিজয়ী (৩): ২০১৮, ২০২৩, ২০২৪  রানার্স-আপ (৩): ২০১৫, ২০১৭, ২০২১  চায়না লিগ ওয়ান   বিজয়ী: ২০১২  চায়না লিগ টু  বিজয়ী: ২০০৭  কাপ  চীনা এফএ কাপ  বিজয়ী: ২০২৪  রানার্স-আপ (২): ২০১৭, ২০২১  চীনা এফএ সুপার কাপ  বিজয়ী: ২০১৯  রানার্স-আপ (২): ২০২৪, ২০২৫  তথ্যসূত্র  বহিঃসংযোগ প্রাতিষ্ঠানিক ওয়েবসাইট    বিষয়শ্রেণী:সাংহাইয়ের ফুটবল ক্লাব   বিষয়শ্রেণী:চীনের ফুটবল ক্লাব বিষয়শ্রেণী:চীনা সুপার লিগে ক্লাব বিষয়শ্রেণী:২০০৫-এ প্রতিষ্ঠিত ফুটবল ক্লাব বিষয়শ্রেণী:২০০৫-এ চীনে প্রতিষ্ঠিত
দ্য দে সোটো এক্সপ্লোরার মার্কিন যুক্তরাষ্ট্রের ক্যানসাসের ডি সোটোর একটি স্থানীয় সংবাদপত্র। পত্রিকাটির একটি অনলাইন সংস্করণও রয়েছে।    ইতিহাস  ১৮ জানুয়ারী ২০১২, পত্রিকাটি মুদ্রণ ও ওয়েবসাইট আপডেট বন্ধ করার ঘোষণা দেয়, কার্যকরভাবে সংস্থাটি বন্ধ করে দেয়। একটি প্রেস বিজ্ঞপ্তিতে বলা হয়েছে যে সংরক্ষণাগারগুলি এখনও ওয়েবসাইটে দেখা যাবে। ১৮ জানুয়ারী ২০১৮ পর্যন্ত, সংরক্ষণাগারগুলিও আর দেখা যায় না এবং ওয়েবসাইটের হোমপেজ ফাঁকা দেখায়। ডোমেনের অর্থ প্রদান না করার কারণে এটি হতে পারে।    তথ্যসূত্র    বহিঃসংযোগ   প্রাতিষ্ঠানিক ওয়েবসাইট .  বিষয়শ্রেণী:কানসাসের সংবাদপত্র
কাদরা বাংলাদেশের নোয়াখালী জেলার অন্তর্গত সেনবাগ উপজেলার একটি ইউনিয়ন।   আয়তন  ১৭৭৯৯ বর্গ কিঃ মিঃ   জনসংখ্যা  মোট জনসংখ্যা ২৩৯৩৭ জন এবং স্বাক্ষরতার হাত ৬১ শতাংশ   অবস্থান ও সীমানা  সেনবাগ উপজেলার উত্তর-পূর্বাংশে কাদরা ইউনিয়নের অবস্থান। এ ইউনিয়নের উত্তরে ডুমুরুয়া ইউনিয়ন, পশ্চিমে ডুমুরুয়া ইউনিয়ন ও সেনবাগ পৌরসভা, দক্ষিণে সেনবাগ পৌরসভা এবং পূর্বে ফেনী জেলার দাগনভূঞা উপজেলার রাজাপুর ইউনিয়ন ও সিন্দুরপুর ইউনিয়ন অবস্থিত।   প্রশাসনিক কাঠামো  কাদরা ইউনিয়ন সেনবাগ উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম সেনবাগ থানার আওতাধীন। এটি জাতীয় সংসদের ২৬৯নং নির্বাচনী এলাকা নোয়াখালী-২ এর অংশ।   শিক্ষা ব্যবস্থা   ১. টুংকু আব্দুল রহমান মেমোরিয়াল একাডেমী (নজরপুর)  ২. মগুড়া এম এম আলী উচ্চ বিদ্যালয়  ৩. তাহিরপুর তামিরুল ইসলামিয়া আলিম মাদ্রাসা  ৪. চাঁদপুর আদর্শ উচ্চ বিদ্যালয়   গ্রামসমূহ   ঢালুয়া  নন্দীরপাড়  তাহিরপুর  নিজ সেনবাগ  উত্তর জয়নগর  পুরস্কার  মগুয়া  কাদরা  জামালপুর  হিজলী  ফতেপুর  শুভপুর  নজরপুর  চাঁদপুর  আহাম্মদপুর  হীরাপুর   জনপ্রতিনিধি  বর্তমান চেয়ারম্যান: মীর হোসেন   আরও দেখুন   সেনবাগ উপজেলা  সেনবাগ থানা  নোয়াখালী জেলা   বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:সেনবাগ উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
কুদামা ইবনে মাজউন (মৃত্য-৩৬ হিজরি) মুহাম্মাদের একজন সাহচার্য ও বদরের যুদ্ধে অংশগ্রহণকারী সাহাবা ছিলেন। তিনি বাহরাইনের গভর্নর হিসাবে দায়িত্ব পালন করেন। বিশিষ্ট সাহাবা উসমান ইবনে মাজউন তার ভাই ছিলেন।  নাম ও বংশ পরিচয়য়  কুদামা ইবনে মাজউন এর ডাক নাম ছিল কুদামাহ,আবু উমার। তার পিতার নাম মাজউন ইবন হাবীব এবং মায়ের নাম সুখাইলা বিনতুল আনবাস। ।তিনি কুরাইশ বংশের বনী জুমাহ শাখার সন্তান। উমারের বোন সাফিয়্যা বিনতুল খাত্তাব তার স্ত্রী।  ইসলাম গ্রহণ ও হিজরত  কুদামাহ ইসলামের সূচনা লগ্নেই ইসলাম গ্রহণ করেন। আবু বকর সিদ্দীকের আহবানে যে সকল ব্যক্তি ইসলাম গ্রহণ করেন কুদামা ইবনে মাজউন তার ভাইদ্বয় উসমান ইবন মাজউন ও আবদুল্লাহ ইবনে মাজউন অন্যতম। কুদামা দুইবার হিজরত করেন। প্রথমবার দুই ভায়ের সাথে প্রথমে হাবশায় হিজরত করেন। অতঃপর মক্কাবাসীরা সকলে ইসলামের দীক্ষা নিয়েছে এমন একটি মিথ্যা গুজব শুনে অনেকে হাবশা থেকে মক্কায় প্রত্যাবর্তন করেন। এই প্রত্যাবর্তনকারীদের মধ্যে কুদামাহও ছিলেন।  কুদামাহ হাবশা থেকে ফিরে মক্কায় বসবাস করতে থাকেন। বদর যুদ্ধের পূর্বে দ্বিতীয়বার আবার মদীনায় হিজরত করেন এবং বদরে যোগদান করার সৌভাগ্য অর্জন করেন। তারপর উহুদ, খন্দক সহ সকল যুদ্ধে অংশগ্রহণ করেন।  মদ পানে অভিযুক্ত  খলিফা উমার  কুদামাহকে বাহরাইনের শাসনকর্তা নিয়োগ করেন। এই দায়িত্বে নিয়োজিত থাকাকালেই তিনি মদ পানের অভিযোগে অভিযুক্ত হন এবং তার ওপর মদ পানের নির্ধারিত শাস্তি জারি করা হয়। ঘটনার বর্ণনায় জানা যায়, একবার বনু আবদি কায়সের সরদার জারুদ নামে এক ব্যক্তি খলীফা উমারের নিকট উপস্থিত হয়ে কুদামাহর বিরুদ্ধে মদ পানের অভিযোগ দায়ের করেন। কিন্তু কুদামাহ এই মদ পানের বিষয় অস্বীকার করেন । জারুদ তার বিচারের ব্যপারে শক্ত অবস্থান গ্রহণ করে । উমরকে বার বার তাগিদ দিতে শুরু করেন এবং বিশিষ্ট সাহাবা আবু হুরাইরাকে কে সাক্ষ্য হিসাবে উপস্থাপন করেন। আবু হুরাইরা বললেন,আমি তাকে মদ পান করতে দেখেননি, তবে নেশাগ্রস্ত অবস্থায় বমি করতে দেখেছি ।উমর সাক্ষ্য দুর্বল মনে করলেন । জারুদ কুদামার স্ত্রী হিন্দা বিনতু ওয়ালীকে সাক্ষ্য হিসাবে পেশ করলে সেও মদ পানের বিপক্ষে সাক্ষ্য দেন ।  কুদামা উমরের চাচাত ভাই ছিল ফলে অনেকে উমারের  সত্যনিষ্ঠা ও ন্যায়পরায়ণতার প্রশ্ন তুলল ।উমর সাহাবীদের সাথে দুই দফা পরামর্শ করে সিদ্ধান্ত নিলেন মদ পানের শাস্তি কুদামা ইবনে মাজউনকে প্রদান করা হবে। এতে করে উমর এর সাথে কুদামার সম্পর্ক নষ্ট হয়ে যায় । পরে উমর পুনরায় আবার সম্পর্ক ফিরিয়ে আনেন। বর্ণিত আছে, রাসূলে কারীমের  ওফাতের পর একমাত্র কুদামাহ ছাড়া আর কোন বদরী সাহাবী মদ পানের অভিযোগে সাজা প্রাপ্ত হননি।   মৃত্যু  কুদামাহর  মৃত্যুসন সম্পর্কে মতপার্থক্য আছে। প্রসিদ্ধমতে তিনি আলীর  খিলাফতকালে ৩৬ হিজরিতে মৃত্যুবরণ করেন । মৃতুকালে তার বয়স ছিল ৬৮ বছর। অন্য একটি মতে তার মৃত্যুসন ৫৬ হিজরী।   তথ্যসূত্র   বিষয়শ্রেণী:পুরুষ সাহাবা বিষয়শ্রেণী:বদর যুদ্ধে অংশগ্রহণকারী সাহাবা বিষয়শ্রেণী:৫৮৮-এ জন্ম বিষয়শ্রেণী:৬৫৬-এ মৃত্যু বিষয়শ্রেণী:উহুদ যুদ্ধে অংশগ্রহণকারী সাহাবা বিষয়শ্রেণী:খন্দক যুদ্ধে অংশগ্রহণকারী সাহাবা বিষয়শ্রেণী:কুরাইশ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: অপসারণ করা হল।  Ashiq Shawon (আলাপ) ০৬:২৮, ৩০ মে ২০২২ (ইউটিসি) আরেফিন বাদল   – (অপসারণের প্রস্তাবনা দেখুনলগ দেখুন) () উল্লেখযোগ্য ব্যক্তি না। বিজ্ঞাপনের রেফারেন্স ব্যবহার করা হয়েছে।  মো. মাহমুদুল আলম (আলাপ) ২৩:৩৪, ২২ মে ২০২২ (ইউটিসি)  , WP:সৃজনশীল বা WP:GNG অনুযায়ী উল্লেখযোগ্য নয় —শাকিল (আলাপ · অবদান) ০৬:৪৭, ২৩ মে ২০২২ (ইউটিসি)  : WP:CREATIVE-এ উত্তীর্ণ নন —গোলাম মুকিত ☆ (আলাপ) ☆ ০৬:০৬, ৩০ মে ২০২২ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
স্টামেন গিগভ গ্রিগরভ (; ২৭ অক্টোবর, ১৮৭৮ - ২৭ অক্টোবর, ১৯৪৫) একজন বুলগেরীয় চিকিৎসক ও অনুজীব বিজ্ঞানী ছিলেন। তিনি দধি  প্রক্রিয়াজাত করণে ব্যবহৃত ব্যাকটেরিয়া ল্যাক্টোব্যাসিলাস বুলগারিকাস ব্যাসিলাস আবিষ্কার করেন। এছাড়াও যক্ষ্মা রোগের চিকিৎসায় তার অবদান ছিল। বুলগেরিয় সরকার তাদের আনুষ্ঠানিক দধি উৎপাদনে গ্রিগরভের আবিষ্কৃত ব্যাকটেরিয়ার মিশ্রণ ব্যবহার ও রপ্তানি করে।   জীবনী  স্টামেন গ্রিগরভ ১৮৭৮ সালের ২৭ অক্টোবর বুলগেরিয়ার পারনিক প্রদেশের ট্রান মিউনিসিপালিটির স্টুডেন ইজভর গ্রামে জন্মগ্রহণ করেন। তিনি ফ্রান্সের মন্টপেলিয়ার হতে প্রাকৃতিক বিজ্ঞানে মাধ্যমিক শিক্ষা এবং জেনেভা বিশ্ববিদল্যালয় হতে চিকিৎসাশাস্ত্রে শিক্ষা গ্রহণ করেন। মাত্র ২৭ বছর বয়সে গ্রিগরভ তার বিখ্যাত আবিষ্কার করেন। জেনেভাতে অধ্যাপক লিও মাসলের অনুজীব গবেষণাগারে তিনি আবিষ্কার করেন ব্যাসিলার গণের একটি নির্দিষ্ট প্রজাতির ব্যাক্টেরিয়া দই পাতনের মূল নিয়ামকের কাজ করে।Grigoroff, Stamen, 1905. Étude sur une lait fermentée comestible. Le "Kissélo mléko" de Bulgarie. Revue Médicale de la Suisse Romande. Genève. Georg&G., Libraires-Éditeurs. Librairie de L'Université. তার আবিষ্কৃত নতুন প্রজাতির ব্যক্টেরিয়াটির বৈজ্ঞানিক নাম ল্যাক্টোব্যাসিলাস বুলগারিকাস  রাখা হয়।  ১৯৫০ দশকে বুলগেরিয়া রাষ্ট্রীয়ভাবে দই উৎপাদন সংস্থা গঠন করে 'আনুষ্ঠানিক বুলগেরীয় দধি' তৈরির জন্য স্টামেনের আবিষ্কৃত ব্যাকটেরিয়ার 'স্ট্রেইন' একটি নির্দিষ্ট মিশ্রণের পেটেন্ট এবং প্রচার করে। বুলগেরিয়া এই মিশ্রণটি অনেক দেশে দই উত্পাদকের কাছে এখনো রফতানি করে।  ল্যাক্টোব্যাসিলাস বুলগারিকাস আবিষ্কার ছাড়াও স্টামেন ১৯০৬ সালে আলবার্ট কালমেটের পাশাপাশি যক্ষ্মার চিকিৎসায় অবদান রেখেছিলেন। তিনি বৈজ্ঞানিক গবেষণার মাধ্যমে যক্ষ্মার চিকিৎসায় পেনিসিলিন ছত্রাকের নিরাময় প্রভাব দেখিয়েছিলেন।"The Anti-tuberculosis vaccine", La Presse Médicale (Paris) 104 (20 December 1906)  স্টামেন ১৯৪৫ সালে তার জন্মদিনের দিন মৃত্যুবরণ করেন।   সম্মাননা ও শ্রদ্ধাঞ্জলি  স্টামেন গ্রিগরভের নামানুসারে অ্যান্টার্কটিকার পামার দ্বীপপুঞ্জের অন্তর্গত, ব্রাবান্ট দ্বীপের গ্রিগরভ হিমবাহের নামকরণ করা হয়।Grigorov Glacier.  SCAR Composite Antarctic Gazetteer. তার নিজ শহরে তার সম্মানে বিশ্বের একমাত্র দধি জাদুঘর স্থাপিত হয়। ২০২০ সালে তার ১৪২তম জন্মবার্ষিকী গুগল তাদের হোমপেজে স্টামেন গ্রিগরভের গুগল ডুডল প্রদর্শন করে উদ্‌যাপন করে।   তথ্যসূত্র    গ্রন্থসূত্র    В началото бе родовата памет... Десет години утвърждаване. Фондация "Д-р Стамен Григоров", София, 2005. Университетско издателство "Св. Климент Охридски".  [In the Beginning Was the Family Memory... Ten Years of Confirmation. "Dr. Stamen Grigorof" Foundation, Sofia, 2005. Universitetsko izdatelstvo "Sv. Kliment Ohridski"]  বিষয়শ্রেণী:১৮৭৮-এ জন্ম বিষয়শ্রেণী:১৯৪৫-এ মৃত্যু